পরিবারের বরাত দিয়ে পুলিশ জানায়, নিহত দিপু গত রোববার বাড়ি থেকে বের হন। গভীর রাত হওয়ার পর পরিবারের সদস্যরা আত্মীয় স্বজনের বাড়িতে যোগাযোগ করেন তার সন্ধান মিলেনি। গতকাল সোমবার সকালে পরিবারের সদস্যরা তার বাড়ির পুকুর পাড়ে দিপুর রক্তাক্ত লাশ পড়তে দেখেন। তারা স্থানীয় জনপ্রতিনিধি ও গণমান্য ব্যক্তিবর্গকে খবর দেন। পরে গোলাপগঞ্জ মডেল থানায় খবর দিলে দিপুর লাশ পুলিশ উদ্ধার করে। নিহত দিপুর মাথায় রড দিয়ে আঘাতের চিহ্ন ছিল। ময়নাতদন্ত শেষে তার মরদেহ পরিবারের সদস্যদের কাছে হস্তান্তর করা হয়েছে।